text: Ældre elever i Aabenraa samles på få skoler
  16 juni 2010 kl. 11.58
  Aabenraa Kommune samler 7.-9. klasseoverbygningen på færre, rene overbygningsskoler, og Holbøl Skole nedlægges.
  Det er resultatet af en bred politisk aftale om en ny skolestruktur i Aabenraa Kommune.
  Brundlundskolen, Kruså Skole og Rødekro Skole bliver rene overbygningsskoler for 7.-9. klasse, mens Stubbæk, Felsted, Løjt og Tinglev skoler forbliver 0. til 9. klasseskoler.
   
  Den nye skolestruktur skal give en besparelse på 17 millioner kroner årligt. En del af pengene skal bruges til at styrke fagligheden i folkeskolen.
  Når forslaget er blevet konkretiseret yderligere, sendes det i offentlig høring. Aabenraa Kommune forventer, at den endelige beslutning om skolestrukturen kan træffes i byrådet i 2010.
  